|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ ԳԼԽԱՎՈՐ ՔԱՐՏՈՒՂԱՐ** |
| *0010 Երևան Վ. Սարգսյան 3/8* |

**ք. Երևան 07.06.2024թ.**

**Որոշում**

**N ԱՆ-ԳՔ-2024/2**

**“Էվելինա Մկրտչյան» Ա/Ձ-ին գնումների գործընթացին մասնակցելու իրավունք չունեցող մասնակիցների ցուցակում ներառելու վերաբերյալ**

Գնման ընթացակարգի ծածկագիր՝ **«ՀՀԱՆ-ԷԱՃԱՊՁԲ-24/25»**

Մասնակից՝ **“Էվելինա Մկրտչյան» Ա/Ձ**

**/**ՀՎՀՀ՝ 74437607, հասցե՝ ք. Վարդենիս, Վ.Մանուկյան փողոց, 2 փակուղի, 6 տուն/

1. **«ՀՀԱՆ-ԷԱՃԱՊՁԲ-24/25» ծածկագրով էլեկտրոնային աճուրդի ընթացակարգի գնահատող հանձնաժողովի որոշում**

Արդարադատության նախարարության կարիքների համար համակարգչային և պատճենահանման սարքավորումների, էլեկտրատեխնիկայի ձեռքբերման նպատակով 17.05.2024թ. հայտարարվել է «ՀՀԱՆ-ԷԱՃԱՊՁԲ-24/25» ծածկագրով էլեկտրոնային աճուրդի ընթացակարգ: Տվյալ ընթացակարգի 2-րդ և 3-րդ չափաբաժինների համար հայտ է ներկայացրել “Էվելինա Մկրտչյան» Ա/Ձ-ն, որը հակադարձ աճուրդի արդյունքում 2-րդ չափաբաժնի համար զբաղեցրել է առաջին տեղ: Գնահատող հանձնաժողովի՝ 29.05.2024թ.-ի նիստում արձանագրվել է, որ “Էվելինա Մկրտչյան» Ա/Ձ-ի ներկայացրած հայտում առկա են անհամապատասխանություններ: Մասնավորապես, ապրանքի տեխնիկական բնութագիրը թերի է ներկայացված, առաջարկվող ապրանքի ապրանքային նշանի, ֆիրմային անվանման, մոդելի և արտադրողի անվանման մասին տեղեկատվությունը բացակայում է։

 Հիմք ընդունելով ՀՀ կառավարության 04.05.2017թ. թիվ 526-ն որոշմամբ հաստատված «Գնումների գործընթացի կազմակերպման» կարգի(այսուհետ՝ Կարգի) 41-րդ կետը՝ հանձնաժողովի որոշմամբ նիստը կասեցվել է մեկ աշխատանքային օրով և “Էվելինա Մկրտչյան» Ա/Ձ-ին ծանուցվել է, որպեսզի մեկ աշխատանքային օրվա ընթացքում շտկի արձանագրված անհամապատասխանությունները:

Գնահատող հանձնաժողովի՝ 31.05.2024թ. կայացած նիստում արձանագրվել է, որ “Էվելինա Մկրտչյան» Ա/Ձ-ի կողմից ներկայացված ապրանքային նշանի և մոդելի համակարգչային մոնիտորի տեխնիկական բնութագիրը չի բավարարում հրավերով պահանջվող համակարգչային մոնիտորի տեխնիկական բնութագրին, մասնավորապես՝ մոնիտորի HDMI մուտքը 1 հատ է, սակայն հրավերով պահանջվում է 2 հատ HDMI մուտք, տվյալ մոդելի բարձրախոսները 5W է, սակայն հրավերով պահանջվում է, որ բարձրախոսները լինեն 2x 7W: Կարգի 42-րդ կետի համաձայն` “Էվելինա Մկրտչյան» Ա/Ձ-ի կողմից ներկայացրած հայտը գնահատվել է անբավարար և մերժվել է, իսկ ընթացակարգի 2-րդ չափաբաժինը հայտարարվել է չկայացած:

1. **Հիմնավորում և եզրահանգում**

«Գնումների մասին» ՀՀ օրենքի (այսուհետ՝ Օրենք) 30-րդ հոդվածի 1-ին մասի համաձայն՝ մասնակիցը հայտը ներկայացնում է հրավերով սահմանված կարգով: Հայտը ներառում է մասնակցի հաստատած`

1) հրավերի պահանջներին իր տվյալների համապատասխանության մասին հայտարարությունը.

2) գնային առաջարկը.

3) ոչ գնային առաջարկը (տեխնիկական առաջարկ կամ տեխնիկական բնութագիր), եթե հրավերով նախատեսված է.

4) հրավերով նախատեսված այլ փաստաթղթեր (տեղեկություններ):

Օրենքի 34-րդ հոդվածի 1-ին մասի համաձայն՝ հայտերը գնահատվում են հրավերով սահմանված կարգով: Բավարար են գնահատվում հրավերով նախատեսված պայմաններին համապատասխանող հայտերը, հակառակ դեպքում հայտերը գնահատվում են անբավարար և մերժվում են:

ՀՀ կառավարության 18.05.2017թ. թիվ 534-ն որոշմամբ հաստատված «Էլեկտրոնային աճուրդի իրականացման» կարգի 10-րդ կետի համաձայն՝ էլեկտրոնային աճուրդով գնումների կատարման և ընտրված մասնակցի հետ պայմանագրի կնքման ժամանակ գործում են Հայաստանի Հանրապետության կառավարության 2017 թվականի մայիսի 4-ի N 526-Ն որոշման 1-ին կետի 1-ին ենթակետով հաստատված կարգով նախատեսված կարգավորումները...:

Կարգի 32-րդ կետի 1-ին ենթակետի զ. պարբերության համաձայն՝ հրավերով նախատեսվում է նաև, որ մասնակիցը հայտով ներկայացնում է՝

**զ. ապրանքների գնման դեպքում իր կողմից առաջարկվող ապրանքի տեխնիկական բնութագրերը, իսկ հրավերով նախատեսված դեպքերում նաև առաջարկվող ապրանքի ապրանքային նշանը, ֆիրմային անվանումը, մակնիշը և արտադրողի անվանումը (այսուհետ՝ ապրանքի ամբողջական նկարագիր),**

Կարգի 41-րդ հոդվածի համաձայն՝ եթե հայտերի բացման և գնահատման նիստի ընթացքում իրականացված գնահատման արդյունքում մասնակցի հայտում արձանագրվում են անհամապատասխանություններ՝ հրավերի պահանջների նկատմամբ ներառյալ այն դեպքերը, երբ հայտում ներառված՝ Հայաստանի Հանրապետության ռեզիդենտ հանդիսացող մասնակցի կողմից հաստատված փաստաթղթերը կամ դրանց մի մասը հաստատված չեն էլեկտրոնային թվային ստորագրությամբ, ապա հանձնաժողովը մեկ աշխատանքային օրով կասեցնում է նիստը, իսկ հանձնաժողովի քարտուղարը նույն օրը դրա մասին էլեկտրոնային եղանակով ծանուցում է մասնակցին՝ առաջարկելով մինչև կասեցման ժամկետի ավարտը շտկել անհամապատասխանությունը: Մասնակցին ուղարկվող ծանուցման մեջ մանրամասն նկարագրվում են հայտնաբերված անհամապատասխանությունները:

Կարգի 42-րդ հոդվածի համաձայն՝ եթե Կարգի 41-րդ կետով սահմանված ժամկետում մասնակիցը շտկում է արձանագրված անհամապատասխանությունը, ապա նրա հայտը գնահատվում է բավարար: Հակառակ դեպքում տվյալ մասնակցի հայտը գնահատվում է անբավարար և մերժվում է, ներառյալ եթե մասնակիցը Կարգի 32-րդ կետի 1-ին մասի «ե» պարբերությամբ սահմանված ժամկետում չի ներկայացնում հայտի ապահովման բնօրինակը, իսկ ընտրված մասնակից է ճանաչվում հաջորդող տեղ զբաղեցրած մասնակիցը:

«Գնումների մասին» օրենքի (այսուհետ՝ Օրենք) 6-րդ հոդվածի 1-ին մասի 6-րդ կետի համաձայն՝ Մասնակիցն ընդգրկվում է գնումների գործընթացին մասնակցելու իրավունք չունեցող մասնակիցների ցուցակում, եթե`

ա. խախտել է պայմանագրով նախատեսված կամ գնման գործընթացի շրջանակում ստանձնած պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը կամ գնման գործընթացին տվյալ մասնակցի հետագա մասնակցության դադարեցմանը և մասնակիցը հրավերով և (կամ) պայմանագրով սահմանված ժամկետում չի վճարել հայտի, պայմանագրի և (կամ) որակավորման ապահովման գումարը, (…):

Կարգի 32-րդ կետի 19-րդ ենթակետի համաձայն՝ հրավերով նախատեսվում է նաև, որ եթե մասնակցի` հրավերով նախատեսված գնումներին մասնակցելու իրավունք ունենալու մասին հավաստումը որակվում է որպես իրականությանը չհամապատասխանող, կամ մասնակիցը հրավերով սահմանված կարգով և ժամկետներում չի ներկայացնում հրավերով նախատեսված փաստաթղթերը կամ ընտրված մասնակիցը չի ներկայացնում որակավորման կամ պայմանագրի ապահովումը կամ համաձայնագիրը կնքելու նպատակով պայմանագիրը կնքած անձը չի փոխարինում տուժանքի ձևով ներկայացված որակավորման կամ պայմանագրի ապահովումը, ապա այդ հանգամանքը համարվում է որպես գնման գործընթացի շրջանակում ստանձնված պարտավորության խախտում:

Ելնելով վերոգրյալից և ղեկավարվելով Օրենքի 6-րդ հոդվածի 2-րդ մասով, այն է՝ Լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում պատվիրատուի ղեկավարի պատճառաբանված որոշման հիման վրա՝

**Ո Ր Ո Շ ՈՒ Մ Ե Մ՝**

**“Էվելինա Մկրտչյան» Ա/Ձ-ին** ներառել գնումների գործընթացին մասնակցելու իրավունք չունեցող մասնակիցների ցուցակում:

**ՍԻՐՎԱՐԴ ԳԵՎՈՐԳՅԱՆ**

